CELEX: 62006CJ0176
Odvolanie
Pomoc údajne poskytnutá nemeckými úradmi jadrovým elektrárňam
Účelové finančné fondy určené na ukončenie prevádzky elektrární a na likvidáciu rádioaktívneho odpadu
Neprípustnosť žaloby pred Súdom prvého stupňa
Dôvod týkajúci sa verejného poriadku

Odvolanie proti rozsudku Súdu prvého stupňa (štvrtá komora) z 26. januára 2006, Stadtwerke Schwäbisch Hall a i./Komisia (T‑92/02),
ktorým Súd prvého stupňa zamietol žalobu o zrušenie rozhodnutia Komisie K(2001) 3967 v konečnom znení z 11. decembra 2001,
ktorým Komisia rozhodla, že nemecký režim oslobodenia od dane účelových finančných fondov zriaďovaných atómovými elektrárňami
na účel likvidácie ich jadrového odpadu a úplného ukončenia činnosti ich zariadení nie je štátnou pomocou v zmysle článku
87 ods. 1 ES – Povinnosť Komisie začať kontradiktórne konanie upravené článkom 88 ods. 2 ES v prípade ťažkostí s posúdením
alebo pochybností
Výrok

Rozsudok Súdu prvého stupňa Európskych spoločenstiev z 26. januára 2006, Stadtwerke Schwäbisch Hall a i./Komisia (T‑92/02)
sa zrušuje.

Žaloba podaná Stadtwerke Schwäbisch Hall GmbH, Stadtwerke Tübingen GmbH a Stadtwerke Uelzen GmbH na Súd prvého stupňa Európskych
spoločenstiev o zrušenie rozhodnutia Komisie K(2001) 3967 v konečnom znení z 11. decembra 2001, ktorým Komisia rozhodla tak,
že nemecký režim oslobodenia od dane účelových finančných fondov zriaďovaných atómovými elektrárňami na účel úplne bezpečnej
likvidácie ich jadrového odpadu a konečného zastavenia činnosti ich zariadení nie je štátnou pomocou v zmysle článku 87 ods. 1
ES, sa zamieta ako neprípustná.

Stadtwerke Schwäbisch Hall GmbH, Stadtwerke Tübingen GmbH a Stadtwerke Uelzen GmbH sú povinné nahradiť trovy konania na oboch
stupňoch.